Komisijos reglamentas (EB) Nr. 260/96
1996 m. vasario 12 d.
iš dalies keičiantis cukraus sektoriaus reglamentus, iki 1995 m. vasario 1 d. nustačiusius tam tikras sumas, kurių ekiu išreikšta vertė buvo pakoreguota panaikinus žemės ūkio perskaičiavimo kurso korekcijos koeficientą
EUROPOS BENDRIJŲ KOMISIJA,
atsižvelgdama į Europos Bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], su paskutiniais pakeitimais, padarytais Reglamentu (EB) Nr. 150/95 [2], ypač į jo 13 straipsnio 1 dalį,
atsižvelgdama į 1981 m. birželio 30 d. Tarybos reglamentą (EEB) Nr. 1785/81 dėl bendro cukraus sektoriaus rinkų organizavimo [3] su paskutiniais pakeitimais, padarytais Reglamentu (EB) Nr. 1101/95 [4], ypač į jo 12 straipsnį,
kadangi pagal Reglamento (EEB) Nr. 3813/92 13 straipsnio 2 dalį nuo 1995 m. vasario 1 d. buvo keičiama kai kurių ekiu išreiškiamų kainų ir sumų vertė, siekiant neutralizuoti pataisos faktoriaus 1,207509, kuris iki 1995 m. sausio 31 d. buvo taikomas žemės ūkyje naudotiems perskaičiavimo koeficientams, panaikinimo pasekmes; kadangi laikantis taisyklių, nustatytų Reglamento (EEB) Nr. 3813/92 13 straipsnio 2 dalyje ir 1993 m. balandžio 30 d. Komisijos reglamento (EEB) Nr. 1068/93 dėl žemės ūkio perskaičiavimo kursų nustatymo ir taikymo išsamių taisyklių [5] su paskutiniais pakeitimais, padarytais Reglamentu (EB) Nr. 2853/95 [6], 18 straipsnio 1 dalyje, nuo 1995 m. vasario 1 d. buvo nustatyta nauja atitinkamų kainų ir sumų ekiu išreiškiama vertė;
kadangi pagal Reglamento (EEB) Nr. 1068/93 18 straipsnio 2 dalį siekiant išvengti painiavos ir palengvinti bendrosios žemės ūkio politikos taikymą būtina pakeisti kainų ir sumų, kurios yra reglamentuose, įsigaliojusiuose iki 1995 vasario 1 d., ekiu išreiškiamą vertę;
kadangi, siekiant palengvinti minimų priemonių valdymą, cukraus sektoriuje keičiant kai kurias sumas būtina numatyti suapvalinimą, po kablelio mažinant dešimtųjų skaičių taip, kaip nurodyta Reglamento (EEB) Nr. 1068/93 18 straipsnio 1 dalyje;
kadangi dėl minėtų priežasčių reikėtų iš dalies pakeisti šiuos reglamentus:
1) Tarybos reglamentą (EEB) Nr. 2049/69 [7] su paskutiniais pakeitimais, padarytais Reglamentu (EEB) Nr. 1640/73 [8];
2) Tarybos reglamentą (EEB) Nr. 1789/81 [9] su paskutiniais pakeitimais, padarytais Komisijos reglamentu (EB) Nr. 2790/95 [10];
3) Tarybos reglamentą (EEB) Nr. 1254/89 [11];
4) Komisijos reglamentą (EEB) Nr. 784/68 [12];
5) Komisijos reglamentą (EEB) Nr. 100/72 [13] su paskutiniais pakeitimais, padarytais Reglamentu (EEB) Nr. 3819/85 [14];
6) Komisijos reglamentą (EEB) Nr. 258/72 [15];
7) Komisijos reglamentą (EEB) Nr. 189/77 [16] su pakeitimais, padarytais Reglamentu (EEB) Nr. 1920/81 [17];
8) Komisijos reglamentą (EEB) Nr. 2103/77 [18] su pakeitimais, padarytais Reglamentu (EEB) Nr. 3497/88 [19];
9) Komisijos reglamentą (EEB) Nr. 1729/78 [20] su paskutiniais pakeitimais, padarytais Reglamentu (EEB) Nr. 464/91 [21];
10) Komisijos reglamentą (EEB) Nr. 65/82 [22] su paskutiniais pakeitimais, padarytais Reglamentu (EEB) Nr. 1708/84 [23];
11) Komisijos reglamentą (EEB) Nr. 1487/92 [24] su pakeitimais, padarytais Reglamentu (EEB) Nr. 1713/93 [25];
12) Komisijos reglamentą (EEB) Nr. 1488/92 [26] su pakeitimais, padarytais Reglamentu (EEB) Nr. 1713/93;
13) Komisijos reglamentą (EEB) Nr. 2177/92 [27] su pakeitimais, padarytais Reglamentu (EB) Nr. 1714/95 [28];
14) Komisijos reglamentą (EEB) Nr. 2627/93 [29];
kadangi šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Atsižvelgiant į pakeitimus, padarytus remiantis Reglamento (EEB) Nr. 3813/92 13 straipsnio 2 dalimi ir Reglamento (EEB) Nr. 1068/93 18 straipsnio 1 dalimi, taikytinus nuo 1995 m. vasario 1 d., kai kurios cukraus sektoriuje ekiu išreikštos sumos yra keičiamos taip, kaip nurodyta šiame priede.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Priedo 4 skiltyje nurodytoms sumoms jis taikomas nuo tos dienos, kurią pirmą kartą buvo pradėtas taikyti nustatytas žemės ūkio perskaičiavimo koeficientas arba po 1995 m. vasario 1 d., o 5 skiltyje nurodytoms sumoms - nuo šio reglamento įsigaliojimo dienos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. vasario 12 d.